《用前韵酬高仲贻见赠》
宋代·林季仲

杖藜谷口伫归云，生理萧条一葛巾。
未敢轩眉焚芰制，更期晚节伴霜筠。
江山约我盟犹在，风月於人意自新。
木落寒林水清浅，小桥共看雪梅春。

作者简介：林季仲[约公元一一三八年前后在世]字懿成，自号芦山老人，永嘉人。生卒年均不详，约宋高宗绍兴八年前后在世。喜为诗，语佳而意新。宣和中进士。高宗时，赵鼎荐为台官，累迁吏部郎。秦桧主和议，季仲引句践事争之，大忤桧，辽罢去。后官太常少卿，知婺州。以直秘阁奉嗣。季仲著有竹轩杂著十五卷，今存六卷，《四库总目》传于世。